
ŠAKIŲ RAJONO SAVIVALDYBĖS TARYBA

SPRENDIMAS

DĖL rajono SAVIVALDYBĖS 2015 Metų VIEŠŲJŲ DARBŲ programos PATVIRTINIMO


2014 m. gruodžio 22 d. Nr. T-

Šakiai

Vadovaudamasi Lietuvos Respublikos vietos savivaldos įstatymo 6 straipsnio 16 punktu, Lietuvos Respublikos užimtumo rėmimo įstatymo 28 straipsnio 4 dalimi ir Lietuvos Respublikos socialinės apsaugos ir darbo ministro 2009 m. rugpjūčio 13 d. įsakymu Nr. A1-499 patvirtinto Aktyvios darbo rinkos politikos priemonių įgyvendinimo sąlygų ir tvarkos aprašo 67.1 ir 67.2 punktais, rajono savivaldybės taryba n u s p r e n d ž i a,

patvirtinti rajono savivaldybės 2015 metų viešųjų darbų programą (pridedama).

Savivaldybės meras




Juozas Bertašius
Parengė: 
Ūkio skyrius (A.Slidziauskienė)

Pranešėjas: 
K.Kuncaitis

Siųsti: 
Ūkio skyriui

Biudžeto ir turto skyriui

ŠAKIŲ RAJONO SAVIVALDYBĖS

ADMINISTRACIJA 
AIŠKINAMASIS RAŠTAS

PRIE RAJONO SAVIVALDYBĖS TARYBOS SPRENDIMO

„DĖL rajono SAVIVALDYBĖS 2015 Metų VIEŠŲJŲ DARBŲ SĄRAŠO PATVIRTINIMO“ PROJEKTO

2014 m. gruodžio 15 d. Nr. VL-1708
Šakiai


1. Parengto projekto tikslai ir laukiami rezultatai: patvirtinti Šakių rajono savivaldybės Viešųjų darbų 2015 metų programą. 


2. Projekto rengimo metu gauti specialistų vertinimai ir išvados: ---

3. Galiojantys aktai (tarybos, mero, direktoriaus), kuriuos reikėtų pakeisti ar panaikinti, priėmus sprendimą pagal teikiamą projektą: ---

4. Kiti, projektų rengėjų nuomone, reikalingi paaiškinimai: įgyvendinant programą bus suteikta galimybė darbo ieškantiems asmenims užsidirbti lėšų pragyvenimui, siekiama didinti bedarbių užimtumą ir jiems padėti greičiau  integruotis į darbo rinką, sudaryti jiems galimybes susirasti nuolatinį darbą. Įgyvendinant programą bus organizuojami šie darbai:


- Kelių, pėsčiųjų ir dviračių takų, pakelių bei viešojo naudojimo teritorijų tvarkymo ir priežiūros, apželdinimo ir želdinių priežiūros miestuose ir seniūnijose laikino pobūdžio darbai (pakelės, 21  parkas, 20 skverų, esančių rajono teritorijoje);


- Socialinės ir visuomeninės paskirties objektų, esančių valstybinėje žemėje, teritorijų tvarkymo laikino pobūdžio darbai;


- Medžių sodinimo, aplinkosauginių ir rekreacinių objektų, rekreacinės infrastruktūros tvarkymo ir priežiūros darbai ir sanitarinės priežiūros darbai (21  parkas, 20 skverų, esančių rajono teritorijoje).


- Istorijos, kultūros paminklų, kultūros paveldo objektų, nacionalinio ir regioninių parkų, neveikiančių kapinių,  kitų saugomų ir turinčių išliekamąją vertę objektų priežiūros pagalbiniai laikino pobūdžio darbai (155 neveikiančios kapinės, 282 kultūros vertybių objektai, įtraukti į kultūros vertybių registrą, saugotinų teritorijų plotas rajone – 6228,4 ha, 2 valstybės saugomi gamtos paveldo objektai).


- Ežerų ir kitų vandens telkinių, pakrančių, paplūdimių tvarkymo ir priežiūros laikino pobūdžio darbai (24 poilsiavietės prie vandens telkinių).


- Pagalbiniai darbai teikiant socialines laikino pobūdžio paslaugas (asmenims su sunkia negalia).


-  Bešeimininkių pastatų tvarkymo darbai ( 4 bešeimininkiai pastatai). 

Viešuosius darbus 2015 metais dirbs apie 458 darbo neturinčių asmenų. Lietuvos Respublikos užimtumo rėmimo  įstatymo 28 straipsnio 2 dalis nustato, kad viešieji darbai – tai laikino pobūdžio darbai, Vyriausybės ar jos įgaliotos institucijos patvirtintame Aktyvios darbo rinkos politikos priemonių įgyvendinimo sąlygų ir tvarkos apraše nustatytomis sąlygomis ir tvarka atliekami įmonėse, įstaigose, organizacijose ar kitose organizacinėse struktūrose, teikiantys socialinę naudą vietos bendruomenei, padedantys palaikyti ir (ar) plėtoti vietos bendruomenės socialinę infrastruktūrą. 

Viešųjų darbų programa gali būti tikslinama Savivaldybės tarybos sprendimu, atsižvelgiant į Šakių rajono savivaldybės administracijai ir Marijampolės teritorinei darbo biržai Užimtumo fondo skirtas lėšas. 


Kompensacijas darbdaviams moka Marijampolės teritorinė darbo birža (60 procentų) ir Šakių rajono savivaldybė (40 procentų). Darbdavys moka likusią darbo užmokesčio dalį, nurodytą darbo sutartyje viešiesiems darbams atlikti, taip pat priedus, priemokas ir kitas išmokas. Darbdaviui, įdarbinusiam Teritorinės darbo biržos siųstą asmenį viešiesiems darbams, Rajono savivaldybė iš dalies kompensuoja kitas su viešųjų darbų atlikimu susijusias išlaidas. Šioms išlaidoms kompensuoti rajono savivaldybė gali skirti ne daugiau kaip 7 procentus darbdaviui kompensuojamos lėšų sumos. Kompensuojamų kitų su viešųjų darbų atlikimu susijusių išlaidų sąrašą ir jų kompensavimo tvarką nustato rajono savivaldybė. Šakių rajono savivaldybė 2014 m. Viešųjų darbų programos vykdymui numačiusi lėšų poreikį 579,3 tūkst. Lt, iš viso su teritorinės darbo biržos lėšomis – 1391,4 tūkst. Lt. 


2014 m. gruodžio 1 d. bedarbių (darbingo amžiaus gyventojų) Šakių rajone buvo 10,9 procentų. 


Viešieji darbai bus atliekami tik valstybei nuosavybės teise priklausančiose viešojo naudojimo teritorijose. 

